ai4bharat/Pralekha huggingface dataset:
وزارت آیوش
کووڈ-19 کے لیے آیورویدک ادویات اور پرٹوکول
نئی دہلی،18 ستمبر، ایس اے آر ایس او وی-2 انفیکشن اور کووڈ-19 بیماری کے سلسلے میں ترمیم شدہ ایکسٹرا مورل ریسرچ  اسکیم کے تحت کل ملا کر آیورویدک دواؤں کی 247 تجویزیں موصول ہوئی ہیں۔ان 224 تجویزوں میں سے 21 تحقیقی تجاویز ہیں جنکی سفارشت ایس اے آر ایس / کووڈ کیسوں کے لیے آیوروید کی مجاز اتھارٹی نے کی ہے۔ انھیں فنڈنگ کے لیے منظوری دے دی گئی ہے۔
آیوش کی وزارت نے ایک بین انضباطی آیوش آر اینڈ ڈی ٹاسک فورس تشکیل دی ہے۔ اس ٹاسک فورس نے امراض کو روکنے والے دواؤں کے جائزے اور کووڈ ا-19 کے مثبت کیسوں کی اضافی دواؤوں کے سلسلے میں کلینیکل تحقیقی پروٹوکول مرتب کیے ہیں اور ڈیزائن کیے ہیں۔ پورے ملک میں مختلف معروف تنظیموں کے ماہرین کے جائزے اور صلاح ومشورے سے ایسا کیا گیا ہے۔ چار مختلف ادویات مثلاً اشوگندھا، یاشتی مدھو، گڈوچی + پیپلی اور متعدد جڑی بوٹیوں والے مرکب  کا جائزہ لینے کے لیے ماہرین کام کر رہے ہیں۔ آیوش کی وزارت نے آیوش دواؤں کے استعمال کی قبولیت کے سلسلےمیں معلومات اکٹھا کرنے کے لیے آیوش سنجیونی موبائل ایپلی کیشن بھی شروع کیے ہیں۔پچاس لاکھ کی آبادی کو ہدف مقرر کرکے کووڈ-19 کی روک تھام کے سلسلے میں آیوش کی دواؤں کے اثرات کا جائزہ لیا جائے گا۔ یہ تمام جائزے مختلف مراحل میں ہیں۔
صحت اور خاندانی فلاح وبہبود کے وزیر ڈاکٹر ہرش وردھن نے آج لوک سبھا میں ایک سوال کے تحریری جواب میں یہ اطلاع فراہم کی۔
وزارات ثقافت
پنجاب کے نوجوانوں کے ایک 45 رکنی وفد نے ’یووا سنگم‘ پروگرام کے تحت مہاراشٹر کے گورنر سے ملاقات کی
مہاراشٹر کے گورنر نے دورہ کرنے والے طلباء کو مشورہ دیا کہ وہ جدید تعلیم اور ہنر حاصل کریں اور اپنے منتخب شعبوں کے ذریعے ملک کی خدمت کریں
وزیر اعظم کی جانب سے شروع کی گئی ’یووا سنگم‘ پہل کے ایک حصے کے طور پر ریاست پنجاب کے 45 نوجوانوں کے ایک گروپ نے آج  کو راج بھون ممبئی میں مہاراشٹر کے گورنر جناب رمیش بیس کے ساتھ بات چیت کی۔
مہاراشٹر میں طلباء کا خیرمقدم کرتے ہوئے گورنر نے کہا کہ مہاراشٹر اور پنجاب نے ملک کی تحریک آزادی کے دوران روحانی اور ثقافتی تبادلوں اور قریبی تعاون کی ایک طویل روایت کا اشتراک کیا ہے۔ انہوں نے کہا کہ اگرچہ دونوں ریاستیں جغرافیائی طور پر 1500 کلومیٹر سے زیادہ کے فاصلے پر ہیں، مہاراشٹر اور پنجاب سسٹر اسٹیٹس ہیں۔
مہاراشٹر کے گورنر جناب رمیش بیس نے دورہ کرنے والے طلباء کے وفد کو بتایا کہ سنت نام دیو نے مہاراشٹر سے پنجاب کا سفر کیا، جبکہ سکھوں کے دسویں گرو گرو گوبند سنگھ نے اپنی زندگی کے کچھ سال مہاراشٹر کے ناندیڑ میں گزارے۔
گورنر موصوف نے کہا کہ مہاراشٹر اور پنجاب نے ملک کو بھگت سنگھ اور راج گرو جیسے عظیم مجاہدین آزادی ساور انقلابی دیے ہیں۔ انہوں نے کہا کہ مہاراشٹر اور پنجاب کے بہت سے نوجوان مسلح افواج میں شامل ہو کر ملک کی خدمت کر رہے ہیں۔ گورنر موصوف نے پنجاب کے نوجوانوں سے اپیل کی کہ وہ جدید تعلیم اور ہنر حاصل کریں، نشے سے دور رہیں اور اپنے منتخب شعبوں کے ذریعے ملک کی خدمت کریں۔
گورنر موصوف نے نوجوانوں سے کہا کہ وہ ملک کا دورہ کریں اور مختلف ریاستوں کے کھانوں، زبان اور ثقافت کے تنوع کو محسوس کریں۔ انہوں نے کہا کہ موبائل اور لیپ ٹاپ کے موجودہ دور میں لوگ اپنے گھر والوں سے دور ہوتے جا رہے ہیں۔ انہوں نے نوجوانوں سے اپیل کی کہ وہ ملک کے مختلف علاقوں کا دورہ کریں کیونکہ اس سے رابطوں میں اضافہ ہوگا اور وہ بہت کچھ سیکھیں گے۔
مہاراشٹر کا دورہ کرنے والے نوجوانوں نے گورنر موصوف کو اپنے تجربات کے بارے میں بتایا کہ کس طرح انہوں نے ریاست کے کھانوں اور ثقافت کو پسند کیا ہے۔
پنجاب کے نوجوانوں کے سے مہاراشٹر کے اس دورے کو آئی آئی ٹی بامبے کے ذریعے منظم کیا جا رہا ہے۔ اس ایکسپوژر ٹور کا مقصد نوجوانوں کو سیاحت، روایت، ترقی، ٹیکنالوجی اور لوگوں سے لوگوں کے رابطے کے شعبوں میں ایک عمیق، کثیر جہتی تجربہ فراہم کرانا ہے۔
آل انڈیا کونسل آف ٹیکنیکل ایجوکیشن کے چیئرمین پروفیسر ٹی جی سیتارام، آئی آئی ٹی بامبے کے ڈائریکٹر سبھاسیس چودھری، ’یووا سنگم‘ کے کوآرڈینیٹر پروفیسر منجیش ہناول، پروفیسر سریندر نائک، آئی آئی ٹی رجسٹرار گنیش بھورکاڈے، این آئی ٹی جالندھر کے فیکلٹی ممبران بھی موجود تھے۔
مہاراشٹر کے پینتیس نوجوان اور دادرا نگر حویلی، دمن-دیو سے دس نوجوان بھی وزیر اعظم جناب نریندر مودی کے ذریعہ شروع کیے گئے ’یووا سنگم‘ پروگرام کے ایک حصے کے طور پر این آئی ٹی جالندھر کا سفر کر رہے ہیں۔ اس پروگرام میں ہندوستان کی 23 ریاستوں اور مرکز کے زیر انتظام علاقوں سے 1000 نوجوانوں کی شرکت کریں گے۔
۔۔۔۔۔۔۔۔۔۔۔
ش ح۔ا گ۔ن ا۔
U- 4948
(Visitor Counter : 59
وزارت دفاع
کنٹونمنٹ بورڈز کے 194 اسکولوں میں اسکول مینجمنٹ سسٹم
چھاونی علاقوں کے رہائشیوں کو 'ایز آف لیونگ' کا حامل بناتے ہوئے پندرہ ریاستوں میں 62 کنٹونمنٹ بورڈز کے زیر انتظام 194 اسکولوں میں ڈیجیٹل پلیٹ فارم اسکول مینجمنٹ سسٹم  نافذ کیا گیا ہے۔ ڈائریکٹوریٹ جنرل آف ڈیفنس اسٹیٹ ، وزارت دفاع نے ایس ایم ایس ان ہاؤس تیار کیا ہے، جس سے 61،943 طلبہ اور 1،965 اساتذہ مستفید ہوئے ہیں اور چھاؤنیوں اور ملحقہ علاقوں کے رہائشیوں کی ضروریات پوری ہو رہی ہیں۔ یہ نظام فی الحال انگریزی میڈیم میں کام کرتا ہے اور مقامی زبانوں میں بھی خدمات فراہم کرنے کے لیے مزید ڈیولپ کیا جارہا ہے۔
ایس ایم ایس والدین کو اسکول میں داخلے کے لیے آن لائن درخواست دینے، اپنے بچوں کی پیشرفت، شکایت، ڈیجیٹل موڈ میں فیس ادا کرنے وغیرہ کی نگرانی کرنے کا اہل بناتا ہے۔ ایس ایم ایس پہل صارف دوست ہے جو چھاونی کے رہائشیوں کے لیے "ایز آف سروسز" فراہم کرتی ہے۔ والدین کے لیے ٹرانسفر سرٹیفکیٹ جاری کرنے کے عمل کو بھی آسان بنایا گیا ہے۔
اسکول مینجمنٹ سسٹم میں درج ذیل آن لائن سہولیات فراہم کی جارہی ہیں:
- رجسٹریشن اور داخلہ
- سرٹیفیکیٹ کا اجرا
- ہوم ورک اور تفویضات
- شکایات اور واقعات کی رپورٹنگ
- فیس اور چارجز جمع کرنا
- تعلیمی کارکردگی اور طالب علموں کے گریڈ
- ٹائم ٹیبل اور حاضری
- گریڈ اور رپورٹ کارڈ
- اطلاعات اور اسکول کی سرگرمی کے سرکلر
- والدین کو ایس ایم ایس اور ای میل کے ذریعے کارکردگی اور ان کے بچوں کی ترقی سے متعلق اطلاع دینا
ایس ایم ایس کو والدین، اساتذہ، طلبہ اور دیگر اسٹیک ہولڈروں کے ذریعے حوصلہ افزا رسپانس مل رہا ہے۔ والدین کی آسانی کے لیے کنٹونمنٹ بورڈوں کے ذریعے ہیلپ ڈیسک کی سہولت بھی فراہم کی گئی ہے۔ یہ ایک ہی پلیٹ فارم پر پیش کردہ سب سے منفرد صارف دوست نظام بن گیا ہے۔
کنٹونمنٹ بورڈز ڈائریکٹوریٹ جنرل ڈیفنس اسٹیٹس ، وزارت دفاع کے ای چھاؤنی پروجیکٹ کے ذریعے ملک کی 62 چھاؤنیوں میں 20 لاکھ سے زائد رہائشیوں کو مختلف آن لائن شہری خدمات فراہم کرتے ہیں۔
امور داخلہ کی وزارت
پدم ایوارڈز 2022 کے لئے نامزدگی داخل کرانے کی آخری تاریخ 15 ستمبر 2021
نئی دہلی، 10 جون 2021، یوم جمہوریہ 2022 کے موقع پر اعلان کئے جانے والے پدم ایوارڈ کے لئے آن لائن نامزدگی سفارشات داخل کرائی جاسکتی ہیں۔ پدم ایوارڈز کے لئے نامزدگی کی آخری تاریخ 15 ستمبر 2021 ہے۔ پدم ایوارڈز کے لئے نامزدگیاں / سفارشات صرف پدم ایوارڈ پورٹل https://padmaawards.gov.in پر ہی آن لائن موصول کی جائیں گی۔
پدم ایوارڈز یعنی پدم ویبھوشن، پدم بھوشن اور پدم شری ملک کے اعلی ترین سول ایوارڈز میں شامل ہیں۔ یہ ایوارڈ 1954 میں قائم کئے گئے تھے اور ہر سال یوم جمہوریہ کے موقع پر ان کا اعلان کیا جاتا ہے۔ان ایوارڈز کا مقصد نمایاں کارکردگی کا احترام کرنا ہے اور یہ تمام شعبوں مثلاً آرٹ ، لٹریچر اور تعلیم، کھیل، میڈیسن، سوشل ورک، سائنس اور انجینئرنگ، پبلک افیئرس، سول سروس، تجارت اور صنعت وغیرہ میں نمایاں اور غیر معمولی کارنامے / خدمت کے لئے دیئے جاتے ہیں۔ ان ایوارڈز کے لئے بلا امتیازِ نسل، پیشہ ، عہدہ یا صنف، تمام اشخاص اہل ہیں۔سرکاری شعبے کے اداروں میں کام کرنے والوں سمیت ، سرکاری ملازمین، ڈاکٹروں اور سائنس دانوں کو چھوڑکر، پدم ایوارڈ کے لئے اہل نہیں ہیں۔
حکومت پدم ایوارڈز کو ’پیپلز پدم‘ میں تبدیل کرنے کے لئے عہد بند ہے۔ اس لئے تمام شہریوں سے درخواست ہے کہ اپنی نامزدگی سمیت نامزدگیاں / شفارشات داخل کریں۔
نامزدگیوں / سفارشات میں مذکورہ بالا پدم پورٹل میں دستیاب فارمیٹ میں طلب کی گئیں تمام متعلقہ تفصیلات ، ایک توصیف نامے  پیش کریں۔ توصیف نامے میں واضح طور پر شفارش کئے جانے والے شخص کے متعلقہ شعبے میں اس کے ممتاز اور غیر معمولی نارنامے / خدمت کا ذکر کریں۔
وزارت داخلہ نے تمام مرکزی وزارتوں / محکموں، ریاست/ مرکز کے زیر انتظام خطوں کی حکومتوں ، بھارت رتن اور پدم ویبھوشن ایوارڈ یافتگان مہارت والے اداروں سے درخواست کی ہے کہ خواتین، سماج کے کمزور طبقات، ایس سی اور ایس ٹی، دویانگ افراد میں سے ایسے باصلاحیت افراد کی شناخت کرنے کے لئے تال میل کے ساتھ کوششیں کی جائیں جن کے کانامے اور خدمات حقیقت میں اعزاز کی مستحق ہیں اور جو معاشرے کی بے لوث خدمت کررہے ہیں۔
اس سلسلے میں مزید تفصیلات وزارت داخلہ کی ویب سائٹ  پر ’ایواڈز اینڈ میڈلز ‘ عنوان کے تحت ان ایوارڈز سے متعلق ضابطے اور قوانین ویب سائٹ پر لنک https://padmaawards.gov.in/AboutAwards.aspx میں دستیاب ہیں۔
۔۔۔۔۔۔۔۔۔۔
ش ح۔ا گ۔ن ا۔
U-5311
(
وزیراعظم کا دفتر
امریکہ کے وزیر خارجہ اور وزیر دفاع نے وزیر اعظم سے ملاقات کی
نئی لّی ، 27 اکتوبر / امریکی وزیرِ خارجہ جناب مائیکل آر پومپیو اور وزیر دفاع ڈاکٹر مارک ٹی ایسپر نے آج وزیر اعظم جناب نریندر مودی سے ملاقات کی ۔
انہوں نے وزیر اعظم کو امریکہ کے صدر کی جانب سے مبارکباد پیش کی ۔ فروری ، 2020 ء میں صدر ٹرمپ کے بھارت کے کامیاب دورے کو یاد کرتے ہوئے وزیر اعظم نے گرم جوشی کے ساتھ مبارکباد کا تبادلہ کیا ۔
امریکی وزیروں نے وزیر اعظم کو اپنی باہمی میٹنگوں اور مفید اور بارآور تیسرے بھارت – امریکہ 2+2 مذاکرات کے بارے میں بتایا ، جو آج منعقد ہوئے تھے ۔ انہوں نے بھارت کے ساتھ مضبوط تعلقات قائم کرنے کی امریکی حکومت کی دلچسپی اور مشترکہ ویژن اور اہداف کو حاصل کرنے کے لئے مل کر کام کرنے کے بارے میں بتایا ۔
وزیر اعظم نے تیسرے 2 + 2 مذاکرات کی کامیاب تکمیل کی ستائش کی ۔ حالیہ برسوں میں باہمی جامع عالمی اسٹریٹیجک ساجھیداری میں کثیر جہتی فروغ پر اپنے اطمینان کا اظہار کرتے ہوئے انہوں نے دونوں ملکوں کے درمیان اعتماد ، مشترکہ اقدار اور عوام سے عوام کے تعلقات کی مضبوط بنیاد کو اجاگر کیا ۔
۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 6735
(
جدید اور قابل تجدید توانائی کی وزارت
بھارت کی قابل تجدید توانائی کی صلاحیت میں حصولیابی
بجلی اور نئی اور قابل تجدید توانائی کے مرکزی وزیر جناب آر کے سنگھ نے آج لوک سبھا میں ایک تحریری جواب میں یہ جانکاری فراہم کی ہے۔
بھارت ، قابل تجدید توانائی کی تنصیب شدہ صلاحیت کے حامل ملکوں میں دنیا میں چوتھا سے سب سے بڑی صلاحیت والا ملک ہے۔ 30 نومبر 2021 تک ملک میں کُل 150.54 گیگا واٹ قابل تجدید توانائی کی صلاحیت  نصب کی جا چکی ہے۔ اس کے علاوہ سال 22-2021 کے دورن  قابل تجدید توانائی سے متعلق مختلف ذرائع سے کُل 219817.17 ملین یونٹ بجلی تیار کی گئی ہے۔
ملک میں قابل تجدید توانائی کے زیادہ تر پروجیکٹ، بولیاں لگانے کے شفاف عمل کے ذریعہ منتخبہ ، نجی شعبے کے متعلقہ فریقوں  کے ذریعہ قائم کئے جار ہے ہیں۔ حکومت نے بولیاں لگانے سے متعلق معیاری رہنما خطوط جاری کئے ہیں تاکہ بجلی کی ترسیل کے لائسنس کے حامل ادارے، مقابلہ جاتی شرحوں پر بجلی کی حصولیابی کرسکیں۔
مرکزی حکومت کے رہنما خطوط کے مطابق چھوٹے ڈیولپرس کے مفادات کے تحفظ کے مقصد سے، ریاستیں اور مرکز کے زیر انتظام علاقے اُن  شمسی پروجیکٹوں سے اور  ہوا سے بجلی تیار کرنے والے پرو جیکٹوں سے بجلی کی حصولیابی کرسکتے ہیں، جن کا مقابلہ جاتی بولیاں لگانے سے متعلق رہنما خطوط کے تحت احاطہ نہیں کیا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-14597
(Visitor Counter : 126
پیٹرولیم اور قدرتی گیس کی وزارت
مالی سال22-2021 کے دوران ملک میں پیٹرولیم مصنوعات اور قدرتی گیس کی کھپت بالترتیب 204.23 ایم ایم ٹی اور 63.91 ارب کیوبک میٹر  تھی
ملک میں اب تک دریافت ہونے والے روایتی ہائیڈرو کاربن وسائل کا تخمینہ تقریباً 12.0 ارب ٹن تیل اور تیل گیس کے برابر ہے
نئی دہلی،04 اگست، 2022/ پیٹرولیم اور قدرتی گیس کے وزیر مملکت جناب رامیشور تیلی نے آج لوک سبھا میں ایک سوال کے تحریری جواب میں بتایا کہ ملک میں اب تک دریافت ہونے والے روایتی ہائیڈرو کاربن وسائل کا تخمینہ تقریباً 12.0 ارب ٹن تیل ہے۔ اور گیس کے برابر تیل۔ اس میں سے قابل بازیافت وسائل کا تخمینہ 4.2 ارب ٹن ہے جس میں سے تقریباً 2.6 ارب ٹن تیل اور گیس کے مساوی تیل پہلے ہی پیدا کیا جا چکا ہے۔
22-2021 کے دوران ملک میں پیٹرولیم مصنوعات اور قدرتی گیس کی کھپت بالترتیب 204.23 ایم ایم ٹی اور 63.91 ارب کیوبک میٹر  تھی۔
22-2021 کے دوران ملک کی خام تیل اور گیس کی کل ضروریات کا 22.8 فیصد ملکی پیداوار کے ذریعے پورا کیا گیا۔
درآمد شدہ خام تیل کی تفصیلات کے ساتھ ساتھ پچھلے 3 سال اور پہلی سہ ماہی کی لاگت
 23-2022  ذیل میں دیا گیا ہے:
|
|
مالی سال
|
|
2019 - 20
|
|
2020 - 21
|
|
2021 - 22
|
|
کیو 1 کا 23-2022 
|
|
خام تیل کی درآمد 
|
|
227.0
|
|
196.5
|
|
212.0
|
|
60.3
|
|
درآمدی لاگت 
|
|
101.4
|
|
62.2
|
|
120.4
|
|
48.0
|
|
درآمدی لاگت 
|
|
717001
|
|
459779
|
|
899312
|
|
369742
بذریعہ: پیٹرولیم پلاننگ اینڈ اینالیسس سیل ،  عارضی
گزشتہ 3 سال اور23-2022 کی پہلی سہ ماہی کی لاگت کے ساتھ درآمد کی گئی قدرتی گیس کی تفصیلات ذیل میں دی گئی ہیں:
|
|
مالی سال
|
|
2019 - 20
|
|
2020 - 21
|
|
2021 - 22
|
|
کیو 1 کا 23-2022 
|
|
قدرتی گیس کی درآمدات 
|
|
33.887
|
|
33.031
|
|
30.776
|
|
7.40
|
|
درآمدی لاگت 
|
|
9.5
|
|
7.9
|
|
13.4
|
|
3.4
|
|
درآمدی لاگت 
|
|
67383
|
|
58129
|
|
100011
|
|
25268
بذریعہ: پی پی اے سی،  عارضی
۔۔۔
ش ح ۔ اس۔ ت ح ۔
U - 8680
(Visitor Counter : 67
وزارت سیاحت
سیاحت کی وزارت نے ‘‘سودیش درشن’’ اسکیم کے تحت بدھسٹ سرکٹ سے متعلق 5 پروجیکٹوں کی منظوری دی ہے
سیاحت کے وزیر جناب جی کشن ریڈی نے آج لوک سبھا میں ایک تحریری جواب میں یہ جانکاری فراہم کی ہے۔
سیاحت کی وزارت، ملک میں سیاحت سے متعلق بنیادی ڈھانچہ تیار کرنے کے مقصد سے، اپنی اسکیموں ‘‘سودیش درشن’’ اور زیارت کے احیاء اور روحانی ، تاریخی مقامات کو بہتر بنانے سے متعلق مہم  کے تحت ریاستی سرکاروں، مرکز کے زیر انتظام علاقوں کے منتظمین اور مرکزی ایجنسیوں کو مالی امدا د فراہم کرتی ہے۔
وزارت نے ‘‘سودیش درشن’’ اسکیم کے تحت بدھسٹ سرکٹ تھیم سے متعلق 5 پروجیکٹوں کی منظوری دی ہے، ان میں سے ایک پروجیکٹ اترپردیش میں ہے۔ اس کے علاوہ 17.93 کروڑ روپے کی لاگت سے ‘‘اتر پردیش اور بہار میں سڑک کے کنارے بنیادی سہولتوں کے فروغ’’ کے نام سے ایک اور پروجیکٹ ، وارانسی - گیا، لکھنو – ایودھیا - لکھنو، گورکھپور – کشی نگر، کشی نگر - گیا - کشی نگر روٹس کو بھی منظوری دی گئی ہے۔ سیاحت کی وزارت کی اسکیم ‘‘پرشاد’’ کے تحت اتر پردیش میں 7.34 کروڑ روپے کی لاگت سے دھمیک اسٹوپا - سارناتھ کے مقام پر آواز اور روشنی کے پروگرام سے متعلق آلات و سازو سامان اور 2.20 کروڑ روپے کی لاگت سے سارناتھ کے مقام پر بدھا تھیم پارک کی تعمیر کی بھی منظوری دی گئی ہے۔
وزیراعظم جناب نریندر مودی نے 20 اکتوبر 2021 کو کشی نگر بین الاقوامی ہوائی اڈہ کا افتتاح کیا تھا، جس سے خطے میں روابط اور کنکٹی وٹی کو فروغ حاصل ہوا ہے۔ اس کے علاوہ ایک عملی منصوبہ بھی تیار کیا گیا ہے جس کا مقصد بودھ گیا پر خصوصی توجہ کے ساتھ بھارت کا بودھ ثقافت اور سیاحت کے عالمی مرکز کے طور پر احیاء کرنے کی غرض سے ایک مربوط حکمت عملی وضع کی جائے گی۔ اس عملی منصوبہ میں چار زمروں  کنکٹی وٹی  بنیادی ڈھانچہ اور مطلوبہ ضروری سازو سامان،  ثقافتی ورثہ، تحقیق اور تعلیم اور  عوام کے مابین بیداری پیدا کرنا۔ مواصلات اور رابطہ کاری کو شامل کیا گیا ہے اور سیاحت کی وزارت کو مذکورہ عملی منصوبے پر نظر رکھنے، نگرانی اور عمل در آمد کی غرض سے ‘نوڈل وزارت’ بنایا گیا ہے۔
سیاحت کی وزارت ملک اور بین الاقوامی بازاروں میں سیاحت کے فروغ سے متعلق جاری اپنی سر گرمیوں کے حصے کے طور پر، ملک کے بودھ مقامات سمیت مختلف سیاحتی مقامات کے مجموعی فروغ کا کام انجام دے رہی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-14573
(Visitor Counter : 109
نائب صدر جمہوریہ ہند کا سکریٹریٹ
نائب صدر جمہوریہ نے عید الضحیٰ کے موقع پر قوم کو مبارکباد دی
نئی دہلی،9 جولائی 2022/
نائب صدر جمہوریہ جناب ایم وینکیا نائیڈو نے عید الضحیٰ کے موقع پر عوام کو مبارکباد دی ہے۔ ان کے پیغام کا مکمل متن درج ذیل ہے-
’’میں اپنے ملک کے لوگوں کو عید الضحیٰ کے پرمسرت موقع پر مبارکباد پیش کرتا ہوں۔‘‘
روایتی جوش و خروش کے ساتھ منائی جانے والی عید الضحیٰ قربانی اور خدا کے لیے عقیدت کے جذبے کی مظہر ہے۔ یہ ’شیئر اور دیکھ کئر‘ اور ضرورت مندوں اور غریبوں کے تئیں ہمدردی ظاہر کرنے کا موقع ہے۔
مجھے امید ہے کہ یہ تہوار لوگوں کو ایک دوسرے کے قریب لا کر معاشرے میں اتحاد اور بھائی چارے کے جذبے کو مضبوط کرے گا۔
عید الضحیٰ سے وابستہ عظیم نظریات ہماری زندگیوں کو امن اور ہم آہنگی سے مالا مال کریں اور ہمارے ملک میں خوشحالی لائے۔ "
پیغام کا ہندی متن درج ذیل ہے:
" मैं 'ईद-उल-जु़हा' के पावन अवसर पर अपने देशवासियों को हार्दिक बधाई और शुभकामनाएँ देता हूँ।
पारंपरिक श्रद्धा और उल्लास के साथ मनाया जाने वाला कुर्बानी का त्यौहार 'ईद-उल-जु़हा' ईश्वर के प्रति परम भक्ति का प्रतीक है।
यह लोगों को अपनी भावनाओं को साझा करने एवं एक दूसरे का ध्यान रखने तथा जरूरतमंद एवं गरीब लागों के प्रति संवेदना प्रकट करने का अवसर प्रदान करता है।
मैं आशा करता हूँ कि यह त्यौहार समाज में एकता और भाईचारे की भावना को सुदृढ़ करेगा और लोग एक दूसरे के और करीब आएंगे।
मैं कामना करता हूँ कि ईद-उल-जु़हा से जुड़े उत्कृष्ट आदर्शों से हमारे जीवन में शांति और सद्भाव बढ़ेगा तथा हमारे देश में समृद्धि आएगी।"
امور داخلہ کی وزارت
مرکزی وزیر داخلہ اور کوآپریشن کے وزیر جناب امت شاہ نے قومی ڈیزاسٹر رسپانس فورس  کو اس کے 18 ویں یوم تاسیس کے موقع پر مبارک باد دی
این ڈی آر ایف کا سفر پیشہ وارانہ مہارت کے تئیں حوصلے اور عزم کے مثالی اقدام سے پُر ہے
میں انہیں، اُن تمام زندگیوں کو بچانے کے لئے سلام کرتا ہوں، جو انہوں نے اپنی زندگی کو خطرے میں ڈال کر بچائی ہیں
مرکزی و زیر داخلہ اور کوآپریشن کے وزیر جناب امت شاہ نے قومی ڈیزاسٹر رسپانس فورس  کو اس کے 18 ویں یوم تاسیس کے موقع پر مبارک باد دی ہے۔
ایک ٹوئیٹ میں جناب امت شاہ نے کہا ہے کہ ‘‘ این ڈی آر ایف کے شجاعت مندوں کو ، اُن کے یوم تاسیس کے موقع پر میری طرف سے بہترین نیک خواہشات۔ این ڈی آر ایف کا سفر، پیشہ وارانہ مہارت کے تئیں حوصلے اور عزم کے مثالی اقدام سے پُر ہے۔ میں انہیں، اُن تمام زندگیوں کو بچانے کے لئے سلام کرتا ہوں، جو انہوں نے اپنی زندگی کو خطرے میں ڈال کر بچائی ہیں۔
۔۔۔۔۔۔۔۔۔۔۔۔۔۔۔۔۔۔

U-633
(Visitor Counter : 67
سٹرک ٹرانسپورٹ اور شاہراہوں کی وزارت
این ایچ اے آئی نے بنگلورو-میسوررسائی کنٹرول شدہ ہائی وے کا حفاظتی معائنہ کیا
نیشنل ہائی ویز اتھارٹی آف انڈیانے بنگلورو-میسور رسائی کنٹرول شدہ قومی شاہراہ کے حفاظتی معائنےکے لئے سڑک حفاظتی ماہرین کی ایک کمیٹی تشکیل دی ہے۔اس کمیٹی کا مقصد محفوظ سفر کی حوصلہ افزائی کرکے کرناٹک کے عوام کے لئے کوریڈور کی خدمات کو یقینی بنانا ہے۔یہ کمیٹی ابھی قومی شاہراہ کے دورےپر ہے اور 20 جولائی تک اپنا مطالعات پورا کرلے گی۔دورے کے خاتمے کے بعد 10 دن کے اندر کمیٹی اپنی رپورٹ دےگی۔
اسے آمدو رفت کےلئے مارچ 2023 میں کھولا گیا، 118 کلو میٹر طویل بنگلورو-میسور رسائی کنٹرول شدہ قومی شاہراہ کوریڈور این ایچ-275 کاحصہ بھی کورکرتا ہے۔این ایچ اے آئی نے اس قومی شاہراہ کو بنانے میں انتہائی جدید ٹیکنالوجی کا استعمال کیا ہے۔ یہ قومی شاہراہ کاروبار کی حوصلہ افزائی کررہی ہے اور خطے کی سماجی –اقتصادی ترقی کے لئے ایک رہنماکے طورپر کام کررہی ہے۔ قومی شاہراہ نے کرناٹک کےدو شہروں کےدرمیان سفر کے وقت کو تقریباً نصف گھٹاکر محض 75منٹ کردیا ہے۔ یہ قومی شاہراہ ہندوستان کے تیزی سے بدل رہے سڑک بنیادی ڈھانچہ اور عالمی سطحی قومی شاہراہ نیٹ ورک بنانے کے تئیں این ایچ اے آئی کی عہد بندی کا ثبوت ہے۔
اس کوریڈور میں 4ریل اوور برج ، 9بڑے پل، 40 چھوٹے پل، 89انڈر پاس اور اوور پاس ہیں اور 6 بائی پاس بدادی،رام نگر، چنّا پٹنا، مدّور، مانڈیہ اور سری رنگاپٹنا شہروں کے لئے بنائےجارہے ہیں، تاکہ آمدو رفت کی بھیڑ کم کی جاسکے اور اسے آسان بھی بنایا جاسکے۔ ایکسس –کنٹرول شدہ قومی شاہراہ کرناٹک کو تمل ناڈو اور کیرالہ کے ساتھ بین ریاستی کنکٹی ویٹی فراہم کرتی ہے اور کورگ، سری رنگا پٹنا، وائی ناڈ اور اوٹی شہروں کی بھیڑ بھاڑ کم کرتی ہے۔
این ایچ اے آئی کی اعلیٰ ترجیحات میں قومی شاہراہوں کی حفاظت میں بہتری لانا ہے اور قومی شاہراہوں پر مسافروں کے لئے محفوظ ، آسان اور کسی رُکاوٹ کے بغیر سفر تجربے کو یقینی بنانا ہے۔
امور صارفین، خوراک اور عوامی تقسیم کی وزارت
خریف مارکیٹنگ سیزن  21-2020 کے دوران کم سے کم امدادی قیمت کی کارروائیاں
کے ایم ایس خریداری عمل کے تحت 70311.78 کروڑ کے ایم ایس پی مالیت کے دھان کی خریداری سے تقریباً 4053 لاکھ دھان کے کسانوں کو فائدہ پہنچاہے۔
جاری خریف مارکیٹنگ سیزن  21-2020 کے دوران، حکومت نے موجودہ کم سے کم امدادی قیمت  اسکیموں کے مطابق کسانوں سے ایم ایس پی پرخریف سیزن 21-2020 فصلوں کی خریداری جاری رکھے ہوئے ہے۔
خریف 21-2020 کے لئے دھان کی خریداری پنجاب، ہریانہ، اترپردیش، تلنگانہ، اتراکھنڈ، تمل ناڈو، چنڈی گڑھ، جموں و کشمیر، کیرالہ، گجرات، آندھراپردیش، اڈیشہ، مدھیہ پردیش، مہاراشٹر اور بہار جیسی ریاستوں/ مرکز کے زیر انتظام علاقوں میں بلا روک ٹوک سے جاری ہے۔ گذشتہ سال کے 308.57لاکھمیٹرک ٹن کے مقابلے اس سال 11دسمبر 2020 تک 372.41لاکھ میٹرک ٹن سے زیادہ دھان کی خریداری کی جاچکی ہے۔ اس طرح پچھلے سال کے مقابلے دھان کی خریداری میں 20.68 فیصد کا اضافہ درج کیا گیا ہے۔ مجموعی طور پر372.41لاکھ میٹرک ٹن کی خریداری میں اکیلے پنجاب نے 202.77 لاکھ میٹرک ٹن کی خریداری کی ہے، جو مجموعی خریداری کا54.45 فیصد ہے۔
کل 70311.78 کروڑ روپے کی کم از کم امدادی قیمت  کی مالیت کے ساتھ جاری خریف مارکیٹنگ سیزن کے دوران خریداری کی کارروائیوں سے تقریباً 40.53لاکھ کسانوں کو پہلے ہی فائدہ ہوچکا ہے۔
علاوہ ازیں، خریف مارکیٹنگ سیزن 2020 کیلئےریاستوں سے ملنے والی تجاویز کی بنیاد پرتمل ناڈو، کرناٹک، مہارشٹر، تلنگانہ، گجرات، ہریانہ، اترپردیش، اڈیشہ، راجستھان اور آندھراپردیش ریاستوں کیلئے امدای قیمت اسکیم  کے تحت 48.11لاکھ میٹرک ٹن دالیں اور تلہن کی خریداری کے لئے منظوری دی گئی تھی۔ مزید برآں آندھراپردیش، کرناٹک، تمل ناڈو اور کیرالہ ریاستوں کے لئے 1.23 لاکھ میٹرک ٹن کھوپرا  کی خریداری کو بھی منظوری دی گئی ہے۔ دیگر ریاستوں اور مرکز کے زیر انتظام علاقوں کے لئے بھی پی ایس ایس کے تحت تجویز موصول ہوجانے پر دالوں ، تلہن اور کھوپرا کی خریداری کو منظوری دی جائے گی، تاکہ سال 21-2020 کے لئے اندراج شدہ کسانوں سےبراہ راست نوٹیفائیڈ ایم ایس پی پر ان فصلوں کی ایف کیو گریڈ خرید کی جاسکے۔ البتہ اگر مارکیٹ کے ریٹ سے کٹائی کی مدت کے دوران متعلقہ ریاستوں اور مرکز کے زیر انتظام علاقوں میں ایم ایس پی سے کم ہوتے ہیں، تو فصلوں کی خریداری، ریاست کی نامزد خریداری ایجنسیوں کے توسط سے مرکزی نوڈل ایجنسیوں کے ذریعے کی جائے گی۔
111 دسمبر 2020 تک حکومت نے اپنی نوڈل ایجنسیوں کے توسط سے829.57 کروڑ روپے کی ایم ایس پی قدر والی مونگ، اڑد، مونگ پھلی اور سویابین کی154423.46 میٹرک ٹن کی خریداری کی ہےجس سے تمل ناڈو، مہاراشٹر، گجرات اور راجستھان کے87024 کسانوں کو فائدہ ہوا ہے۔
اسی طرح11 دسمبر 2020 تک52.40 کروڑ روپے کے ایم یس پی قدر پر 5089 میٹرک ٹن کھوپرا کی خریداری کی گئی ہے، جس سے کرناٹک اور تمل ناڈو کے 3961 کسان مستفید ہوئے ہیں۔ جبکہ گذشتہ سال اسی مدت کے دوران 293.34 میٹرک ٹن کھوپرے کی خرید کی گئی تھی۔ کھوپرا اور اڑد کا تعلق ہے، ان کے ریٹ زیادہ تر بڑی پیداوار ی ریاستوں میں ایم ایس پی سے زیادہ ہیں۔ متعلقہ ریاستیں نیز مرکز کے زیر انتظام علاقوں کی حکومتیں طے شدہ تاریخ سے خریداری شروع کررہی ہیں، جس کا فیصلہ خریف کی فصل دالیں اور تلہن کے سلسلےمیں آمد کی بنیاد پر متعلقہ ریاستوں کے ذریعے کیا گیا ہے۔
پنجاب، ہریانہ، راجستھان، مدھیہ پردیش، مہاراشٹر، گجرات،تلنگانہ، آندھراپردیش، اڈیشہ اور کرناٹک ریاستوں میں ایم ایس پی کے تحت کپاس کے بیج  کی خریداری کا عملبلا روک ٹوک جاری ہے۔ 11 دسمبر 2020 تک4743142 کپاس کی گانٹھوں کی خریداری کی گئی ، جن کی قیمت 138.97.27 کروڑ روپے ہے، اس سے 927300 کسانوں کو فائدہ ہوا ہے۔
اقلیتی امور کی وزارتت
اقلیتوں کا فروغ ہنرمندی
نئی دہلی، 2/دسمبر 2021 ۔ اقلیتی امور کے مرکزی وزیر جناب مختار عباس نقوی نے آج لوک سبھا میں ایک تحریری جواب میں بتایا کہ اقلیتی برادریوں سے تعلق رکھنے والے ان افراد / نوجوانوں کی تعداد جنھوں نے فروغ ہنرمندی کے لئے فروغ ہنرمندی ٹریننگ حاصل کی، 2019-20 میں 177789 اور 2020-21 میں 101459 رہی۔ کووڈ – 19 کی وبا سے پیدا شدہ چیلنجوں کے باوجود وزارت تربیتی پروگراموں کی کامیابی کے ساتھ تکمیل کرنے میں کامیاب رہی ہے۔
فروغ ہنرمندی اسکیم کے تحت اقلیتی گروپوں سے تعلق رکھنے والی 84779 خواتین / لڑکیوں کو ماڈیولر ایمپلائیبل اسکلس  کورسیز کی 2016 میں اس کے آغاز کے بعد سے ٹریننگ دی گئی۔ 2017-18 سے وزارت نے این ایس قیو ایف کمپلینٹ کورسیز سے متعلق کامن نارمس کو مکمل طور پر اپنایا۔
تین سو تینتالیس  پروجیکٹ ایمپلی منٹیشن ایجنسیز  وزارت کی فروغ ہنرمندی اسکیموں کے ساتھ کام کررہی ہیں۔
خوراک کی ڈبہ بندی کی صنعتوں کی وزارت
ڈبہ بند خوراک کے شعبے میں روزگار کے مواقع
نئی دہلی،3 دسمبر 2021: شماریات اور پروگرام کے نفاذ کی وزارت، صنعتوں کے سالانہ سروے  کے ذریعے، اندراج شدہ مینوفیکچرنگ شعبہ کے لیے اعدادوشمار یکجا اوراسے شائع کرتی ہے۔ صنعتوں کے تازہ ترین سالانہ سروے  کے مطابق، اندراج شدہ مینوفیکچرنگ شعبہ میں مصروف مجموعی افراد میں، ڈبہ بند خوراک کے شعبے کی حصہ رسدی 11.22 فیصد ہے۔ پچھلے 3 سالوں سے ڈبہ بند خوراک کے شعبےمیں مصروف روزگار/افراد کی تفصیلات حسب ذیل ہیں۔
|
|
نمبر شمار
|
|
سال
|
|
مصروف افراد
|
|
1
|
|
2016-17
|
|
18,53,851
|
|
2
|
|
2017-18
|
|
19,33,464
|
|
3
|
|
2018-19
|
|
20,05,286
ما خذ: صنعتوں کاسالانہ سروے 17-2016، 18-2017، 19-2018
ڈبہ بند خوراک کی وزارت  ملک بھر میں فارم سے باہر روزگار کی تخلیق سمیت, ڈبہ بند خوراک کے شعبے کی مجموعی پیشرفت اور ترقی کے لیے 2016-17 سے ایک مرکزی سیکٹر اسکیم - پردھان منتری کسان سمپدا یوجنا  نافذ کر رہی ہے۔ روزگار کی صلاحیت کے ساتھ، پی ایم کے ایس وائی کے تحت اہم اجزاء کی اسکیموں میں، میگا فوڈ پارک، ایگرو پروسیسنگ کلسٹرس، مربوط کولڈ چین، ڈبہ بند خوراک اور تحفظ کی صلاحیتوں کی تخلیق/توسیع  اور بیک ورڈ اور فارورڈ لنکیجز شامل ہیں۔ اسی طرح، غیر منظم مائیکرو سیکٹر یونٹس کو اپ گریڈ کرنے/ باضابطہ بنانے کے لیے، پی ایم مائیکرہ ڈبہ بند خوراک کی صنعتوں  اسکیم کو، جون 2020 سے لاگو کیا جا رہا ہے۔
ڈبہ بند خوراک کے شعبے کے لیے خودکار طریقہ کار کے تحت 100فیصد براہ راست غیر ملکی سرمایہ کاری کی اجازت ہے۔ اے ایس آئی کی رپورٹوں کے مطابق، حالیہ تین سالوں کے لیے اندراج شدہڈبہ بند خوراک کے شعبے میں فکسڈ کیپیٹل سرمایہ کاری حسب ذیل ہے;
|
|
نمبر شمار
|
|
سال
|
|
فکسڈ کیپیٹل 
|
|
1
|
|
2016-17
|
|
226045.47
|
|
2
|
|
2017-18
|
|
245063.04
|
|
3
|
|
2018-19
|
|
259121.50
ما خذ: صنعتوں کاسالانہ سروے 17-2016، 18-2017، 19-2018
ڈبہ بند خوراک کے شعبے میں، گذشتہ تین برسوں میں ہونے والی غیر ملکی براہ راست سرمایہ کاری کی تفصیلات حسب ذیل ہیں۔
|
|
نمبر شمار
|
|
سال
|
|
غیر ملکی براہ راست سرمایہ کاری 
|
|
1
|
|
2018-19
|
|
4430.44
|
|
2
|
|
2019-20
|
|
6414.67
|
|
3
|
|
2020-21
|
|
2934.12
ما خذ: صنعت اور اندرونی تجارت کی فروغ کا محکمہ
یہ معلومات، ڈبہ بند خوراک کی صنعتوں کے وزیر مملکت جناب پرہلاد سنگھ پٹیل نے، آج راجیہ سبھا میں ایک تحریری جواب میں فراہم کیں۔